section_heading: Prvi svjetski rat
paragraph_text: U listopadu 1916. Bronsart postaje načelnikom stožera Armijskog odjela C koji se nalazio pod zapovjedništvom Hermanna von Strantza. Na mjestu načelnika stožera Armijskog odjela C nije se dugo zadržao jer kada je u prosincu Max von Gallwitz postao zapovjednikom 5. armije Bronsart je postao njegovim načelnikom stožera. U rujnu 1918. Bronsart je promaknut u čin general bojnika, te postaje zapovjednikom 92. pješačke brigade i okupacijskih snaga u Kijevu.